TV7 JERUUSALEMMA UUDISED
Meie tänased teemad -
Iraani lepe on ajalooline viga
Iraani uusim droon lendab Iisraelini
Hamasi raketid jõuavad üha kaugemale
Euroopa juudid tahavad Iisraeli
Kristlaste massimõrv Süürias
TV7 Jeruusalemma Uudistest - Shalom!
Arutz Sheva teatel ründas peaminister Benjamin Netanyahu
viimasel kabinetiistungil teravalt
Iraani ja lääneriikide Genfis sõlmitud tuumalepet.
Netanyahu hoiatas, et tuuma-Iraan ähvardab lisaks Iisraelile
ka kogu maailma.
Tema sõnul polnud ei teinud maailma juhtriigid
esmakordselt otsuseid Iraani uraanirikastamise kohta
arvestamata ÜRO Julgeolekunõukogu otsustega,
mille juures nad ise viibinud on.
Iraani-vastased sanktsioonid, mille kehtestamine kestis aastaid,
on parim võimalus rahumeelseks lahenduseks.
Sanktsioonidest loobuti
ja Iraanilt saadi vaid kosmeetilisi järeleandmisi,
mille võib mõne nädalaga tühistada.
Netanyahu sõnul ähvardab lepe mitmeid riike, ka Iisraeli,
kuid pole Iisraeli jaoks siduv.
Netanyahu sõnul ei jõutud Genfis ajastu leppeni,
vaid tehti ajastu viga.
Israel Hayomi sõnul teatas Iraan mõne nädala eest uuest droonist,
mis lendab pea kogu Lähis-Itta, kaasa arvatud Iisraelini.
Uus droon on seni Iraani arendatuist suurim.
See suudab püsida õhus 30 tundi
ja Iraani kaitseministri sõnul on Fotrose tööraadius 2000 km.
Selle eelkäija Shahedi tööraadius on sama suur kui Fotrosel,
kuid see suudab õhus olla vaid 24 tundi korraga.
Kaitseministri sõnul suudab uus droon sooritada olulisi ülesandeid
ja kanda ka rakette.
Iraan on kaitseministri sõnul saanud droonide osas iseseisvaks
ja uus lennuk on tähtis strateegiline lisa Iraani vägedele.
Uus droon arendati hoolimata karmidest sanktsioonidest,
mis kehtestati Iraanile kahtlase tuumaprogrammi tõttu.
Arutz Sheva teatel õhutas üks terrorirühmituse Hamas tippliikmeid
Mushir al-Masri Iisraeli juhte põgenema.
Hamasi parlamendiliikme al-Masri sõnul tulistab Hamas rakette
Tel Avivist põhjas asuvate objektide pihta,
kui Iisrael Gazat ründab.
Al-Masri esines IKJ aastataguse Gaza-operatsiooni mälestuspäeval
ja lubas üllatada Iisraeli al-Qassam Brigaadide võimetega.
Al-Masri on väitnud, et Hamasil on nüüd rakette,
mis ulatuvad 100 km kaugusele, ehk Jeruusalemma ja Tel Avivini.
IDF Lõuna-Gaza Brigaadi ülem Amos Hacohen kinnitas ohtu.
Raketid on valminud peamiselt Gazas
pärast seda, kui Egiptus hävitas Siinai salakaubategevuse.
Al-Masri ülistas oma kõnes Hamasi uut,
mošeedes koolitatud sugupõlve ja ähvardas Iisraeli juhte,
eriti Netanyahut, õhutades neid põgenema,
enne kui al-Qassam Brigaadide uus põlvkond nad kinni püüab.
Israel Today teatel ei tunne paljud Euroopa juudid
end kodumaal turvaliselt.
EL Põhiõiguste Ameti uusima uurimuse järgi
teatas keskmiselt 76% küsitlusele vastanud Euroopa juute
antisemitismi kasvust viimastel aastatel.
Seetõttu kaalub 29% vastanuist Iisraeli kolimist.
Ligi 90% vastanuist on kohanud neid,
kelle meelest juudid pole nende kaasmaalased.
Probleem on halvim Ungaris, Prantsusmaal ja Belgias,
kus Iisraeli kolida soovinute arv oli ka suurim.
Iga viies vastanud juut väldib kõike avalikult juutlusele viitavat.
Probleem on suurim Rootsis, kus 34% vastanuist ütles,
et ei soovi teistele oma päritolu avaldada.
Euroopa Juudi Kongressi esimees Moshe Kantor
rõhutas uurimuse tähtsust.
Tema sõnul peaks fakt,
et juudid ei saa kartusest enam oma usku väljendada,
Euroopale pöördepunktiks olema.
Ta õhutas Euroopa valitsusi uurimistulemusi tõsiselt võtma.
Israel Today kirjutab Lääne üksõiksusest
suurima Süürias toimunud kristlaste massimõrva suhtes.
USA valitsus ja meedia on vaikinud
USA toetatud džihaadimässuliste hiljutisest massimõrvast Sadadis.
Sadad on iidne Süüria ortodokside eluala perifeeriakõrbes,
mida mainib ka Vana Testament.
Oktoobris tungisid USA toetatud džihadistid Sadadi
ja enne kui Süüria armee mässulised piirkonnast välja ajas,
jõudsid nad tappa 45 kristlast, kellest paljud piinati surnuks.
Tapetute seas oli naisi ja lapsi.
Sadati 14 kirikut, mõned neist iidsed,
olid tühjaks rüüstatud ja hävitatud.
Kristlastest "alaminimestele" üha tihemini osaks saav saatus
leidis ühe kaevu põhjast 6 sama pere liiget.
Süüria ortodoksi kiriku peapiiskopi sõnul
pole kristlaste abihüüetele vastatud ja ta küsib,
kus on kristlik ja inimlik südametunnistus
ja nende vennad.
Peapiiskop palus eestpalvet.
Kuu aega enne Sadadi massimõrva
piirasid dzihadistid iidset kristlaste linna Maloulat,
mille kirikuid pommitati ja rüüstati
ja mille elanikke püüti surmaähvardusel islamisse pöörata.
Ühe mehe viimased sõnad olid: Olen kristlane,
ja kui tahate mind seetõttu tappa, ei hakka ma vastu.
Need olid meie tänased uudised. Shalom ja kohtumiseni!
Tõlge: Monika Jaaguri